Аудаҩрақәа ирызку азҵаарақәа ианрылацәажәа ашьҭахь, аганқәа иарбоу акатегориақәа ирыҵанакуа атәылауаа рзакәантә зинқәеи ринтересқәеи излауа ала ирласны реиҭашьақәыргылареи рыӡбареи рзы иалхтәу амҩақәа ирылацәажәеит.
Ахәыҷы изинқәа рыхьчаразы Азинмчы змоу Урыстәылатәи Афедерациа Ацҳаражәҳәарҭа аусзуҩцәа хра злоу аусеицуреи азинтә зҵаарақәа рыӡбараҿы иҟарҵо ацхыраареи рзы иҭабуп ҳәа лҳәеит.
Аиԥылара иара убас рхы аладырхәит Ахәыҷы изинқәа рыхьчаразы Азинмчы змоу Иусбарҭа ахаҭарнакцәа – азиндырҩы Екатерина Лиаховецкаиа, зықәра наӡам рсоциалтә зинқәа рыхьчаразы аспециалист Николь Шамба, Аԥсны иҟоу Урыстәылатәи Ацҳаражәҳәарҭа аҩжьгаҩ-цҳаражәҳәаҩ Максим Литвинови Аԥсны иҟоу Урыстәылатәи Афедерациа аҩныҵҟатәи аусқәа Рминистрра ахаҭарнак Сергеи Голенкови.